Выглядае, што ў ліпені з боку ўладаў не зменіцца стаўленне да журналістаў-фрылансераў. На пачатку месяца міліцыя склала пратакол на Ларысу Шчыракову. Участковы інспектар Сяргей Прымакоў абвінаваціў незалежную журналістку з Гомеля ў працы без акрэдытацыі на карысць спадарожнікавага тэлеканала “Белсат" (Незаконны выраб альбо распаўсюд прадукцыі СМІ, ч.2, артыкул 22.9 КаАП) за фотарэпартаж з Непала. Калі суд Гомельскага раёна разгледзіць гэты пратакол, пакуль невядома.